- Hindi News
- National
- शहर में लागू नो एंट्री सिस्टम से बौखलाया ट्रक एसोसिएशन, हड़ताल पर जाने की धमकी
शहर में लागू नो एंट्री सिस्टम से बौखलाया ट्रक एसोसिएशन, हड़ताल पर जाने की धमकी
सागर | शहर में भारी वाहनों से हो रहे हादसों को रोकने के लिए लागू नो एंट्री सिस्टम के खिलाफ ट्रक ट्रांसपोर्ट एसोसिएशन ने मोर्चा खोल दिया है। शुक्रवार को ट्रक मालिकों ने बैठक आयोजित की। जिसमें नो एंट्री सिस्टम लागू किए जाने तथा रेलवे के रैक ढुलाई को छूट देने का जमकर विरोध दर्ज कराया। एसोसिएशन ने इसके पहले अधिकारियों से भी मुलाकात कर अपनी मांगें रखी थीं। एसोसिएशन के अध्यक्ष नरेंद्र पाल सिंह दुग्गल ने बताया कि यदि उनकी मांगें नहीं मानी गईं तो 28 दिसंबर सोमवार से ट्रक मालिक हड़ताल पर रहेंगे। एसोसिएशन ने नो एंट्री के लिए निर्धारित रुटों को भी अव्यवहारिक बताया। यूनियन ने सवाल उठाया है कि नो एंटी लागू होने पर आरटीओ दफ्तर फिटनेस के लिए वाहनों को कैसे ले जाएंगे। बैठक में ट्रक मालिक बाबूलाल जैन, राम बुंदेला, नीरज जैन, जगदीश विश्वकर्मा, राकेश राठौर, मुन्ना यादव, जस्सी सलूजा आदि मौजूद थे। दूसरी तरफ शहर के व्यापारियों ने कलेक्टर व विधायक से शहर से बाहर खुरई रोड मंडी से भगवानगंज, कबूलापुल होते हुए मकरोनिया अाने-जाने के लिए 2 घंटे की छूट देने की मांग की है।
tgl_Latn sot_Latn bho_Deva bho_Deva hin_Deva